**Ministru kabineta noteikumu projekta**

**“Grozījumi Ministru kabineta 2017.gada 7.februāra noteikumos Nr.74 „Jaunuzņēmumu atbalsta programmu pieteikšanas un administrēšanas kārtība”” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Tiesību akta projekts paredz iestrādāt Ministru kabineta 2017.gada 7.februāra noteikumos Nr.74 “Jaunuzņēmumu atbalsta programmu pieteikšanas un administrēšanas kārtība” (turpmāk – MK noteikumi Nr. 74) tiesību normas atbilstoši Saeimas 2020. gada 3. septembrī pieņemtajiem grozījumiem Jaunuzņēmumu darbības atbalsta likumā, kas paredz paplašināt jaunuzņēmumu kvalifikācijas prasības, piesakoties Jaunuzņēmumu darbības atbalsta likumā (turpmāk – Likums) noteiktajām atbalsta programmām, kā arī precizēt pieteikuma veidlapas dalībai atbalsta programmās.Noteikumu projekts stājas spēkā nākamajā dienā pēc tā izsludināšanas oficiālajā izdevumā “Latvijas Vēstnesis”. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | 2020.gada 3.septembrī Saeima pieņēma grozījumus Jaunuzņēmumu darbības atbalsta likumā (turpmāk – Grozījumi likumā). Noteikumu projekts “Grozījumi Ministru kabineta 2017.gada 7.februāra noteikumos Nr.74 “Jaunuzņēmumu atbalsta programmu pieteikšanas un administrēšanas kārtība” (turpmāk – Noteikumu projekts) sagatavots, lai Grozījumos likumā precizētās tiesību normas iekļautu MK noteikumos Nr. 74. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Kopš Likuma un saistīto normatīvo aktu stāšanās spēkā **atbalsta programmās** **apstiprināti ir tikai pieci jaunuzņēmumi** (3 augsti kvalificētu darbinieku piesaistei, 2 fiksētā maksājuma veikšanai, piemērojot ar atbalsta programmām saistītos nodokļu atvieglojumus). Spēkā esošais regulējums un ierobežojumi, kas praksē ir izrādījušies nepiemērojami un stingrāki nekā valsts atbalsta nosacījumi, liedz uzņēmumiem kvalificēties Likumā noteiktajam atbalstam. 2019.gadā tika veikts pētījums “Latvijas jaunuzņēmumu ekosistēmas novērtēšana, pašreizējā stāvokļa identificēšana un uz tās balstītu priekšlikumu izstrāde” (turpmāk – Pētījums)[[1]](#footnote-2), kas cita starpā analizēja pastāvošo atbalsta instrumentu efektivitāti. Pētījuma rezultāti pierāda, ka ar spēkā esošo Likuma redakciju un tā 4.pantā noteiktajiem kritērijiem, **kvalificēt iespējams tikai 14% jaunuzņēmumu**. Likums paredz atvieglot jaunuzņēmumu kvalifikācijas nosacījumus, paplašinot atbalsta saņēmēju loku un svītrojot vairākas kvalifikācijas prasības atbalsta saņēmējiem, līdz ar to nepieciešams atbilstoši precizēt arī normas MK noteikumos Nr. 74. Vienlaikus veikti tehniski grozījumi, kas precizē ar valsts atbalstu saistītās tiesību normas. 1) Ņemot vērā, ka Grozījumi likumā paredz izslēgt vairākus kvalifikācijas kritērijus Likuma 4.pantā, kā arī noteiktos ierobežojumus atbalsta programmās Likuma 11.pantā, **Noteikumu projekta 1., 2.punkts un 4.punkts paredz svītrot MK noteikumos Nr.74 prasības, kas izslēgtas līdz ar Grozījumiem likumā**:  a) Noteikumu projekta 1.punkts paredz svītrot prasības par apliecinājumu atbalsta programmā pieteiktā darba ņēmēja apliecinājumu, ka darba attiecību laikā netiks gūti citi ienākumi atbilstoši spēkā esošā Likuma 11. panta pirmās daļas 1. punktā noteiktajam, ņemot vērā, ka šī norma no Likuma tiek svītrota;b) Noteikumu projekta 2.punkts paredz svītrot prasības par jaunuzņemuma pienākumu iesniegt informāciju, kas apliecina jaunuzņēmuma atbilstību Likuma 4. panta 8. punktā noteiktajām inovācijas pazīmēm, ņemot vērā, ka šī norma no Likuma tiek svītrota;c) Tāpat nepieciešams veikt tehnisku grozījumu MK noteikumu Nr. 74. 3.2.1 punktā, norādot korektu atsauci uz jauno Likuma 4.panta pirmo daļu, kas ieviesta ar Grozījumiem likumā. 2) Daļa jaunuzņēmumu ar mērķi piesaistīt riska kapitālainvestīcijas vai kvalificēties starptautiskām akcelerācijas programmām, **dibina mātes vai meitas ārvalstīs**, kura pēc būtības arī atbilst jaunuzņēmuma definīcijai. Ņemot vērā, ka jaunuzņēmumu iespējas piesaistīt agrīnas stadijas riska kapitāla ieguldījumus Latvijā ir ierobežotas, vairāki perspektīvi jaunuzņēmumi ir izmantojuši iespēju piesaistīt riska kapitāla investīcijas ārvalstīs, visbiežāk piedaloties starptautiskās starptautiska līmeņa akcelerācijas programmās. Saskaņā ar Pētījumu, 27% Latvijas jaunuzņēmumu jau ir dibinājuši saistītu sabiedrību ārvalstīs ar mērķi piesaistīt ārvalstu riska kapitālu, līdz ar to vairāk nekā viena ceturtā daļa no jaunuzņēmumiem (vairāk nekā 85 komersanti) saskaras ar šo ierobežojošo kritēriju. Prasība par uzņēmuma dibināšanu investora mītnes valstī ir normāla riska kapitāla nozares prakse. Neskatoties uz meitas sabiedrības dibināšanu ārvalstīs, jaunuzņēmums Latvijā, kurš ir vienīgais dalībnieks (akcionārs) minētajā meitas sabiedrībā ārvalstīs pirms agrīnas stadijas riska kapitāla ieguldījuma saņemšanas, saimniecisko darbību veic Latvijā, kur nodarbināti jaunuzņēmuma darbinieki, norisinās produktu izstrāde un pārdošana, kā arī tiek radīta pievienotā vērtība un meitas sabiedrībā veiktais agrīnās stadijas riska kapitāla ieguldījums izmantots atbalstam pieteiktās biznesa idejas attīstībai jaunuzņēmumā Latvijā. Grozījumu likumā 4.pantā paredz iespēju atbalstam kvalificēties arī jaunuzņēmumiem, kuri, lai saņemtu riska kapitāla ieguldījumu, dibinājuši saistīto komersantu (meitas vai mātes sabiedrību) ārvalstīs, **līdz ar to Noteikumu projekta:**a)3.punkts paredz **papildināt** MK noteikumus Nr. 74 **ar 3.1.9., 3.1.10. un 3.1.11 apakšpunktiem**, kas noteic, ka jaunzņēmumam, piesakoties atbalsta programmām, jāiesniedz informācija, kas apliecina jaunuzņēmuma saistību ar tā norādīto mātes vai meitas sabiedrību, dokumentus, kas apliecina jaunuzņēmuma mātes vai meitas atbilstību Likuma 4.panta otrās daļas 2. un 3.punktam. Tā starp Latvijas nodokļu administrāciju un ārvalsts nodokļu administrāciju nepastāv informācijas aprite, tad nodokļu parāda neesamības apliecinājumu nevar apstiprināt pats mātes vai meitas uzņēmums ārvalstīs, bet jaunuzņēmumam jāiegūst attiecīgās ārvalsts nodokļu administrācijas apstiprinājums, kurā mātes vai meitas uzņēmums reģistrēts kā rezidents. Ņemot vērā to, ka šādu izziņu var būt apgrūtinoši iegūt vienas dienas laikā, kā arī to, ka par jaunuzņēmuma mātes vai meitas sabiedrības atbilstību Likuma 4.panta otrās daļas 2.punktam Komisija varēs pārliecināties vēlāk, jo saskaņā ar Noteikumu projektā paredzēto 1.pielikuma 1.11. apakšpunktu jaunuzņēmumam būs jānorāda informāciju par publiski ticamas informācijas iegūšanas avotu vai piekrišanu sniegt attiecīgus dokumentus pēc pieprasījuma, 3.11.apakšpunkts pieļauj iespēju izziņai būt trīsdesmit dienu vecai.b) **5.punkts** **paredz papildināt** MK noteikumus Nr.74 **ar 3.2.4 apakšpunktu, kas nosaka, ka jaunuzņēmums, iesniedzot pieteikuma dokumentus apliecina,** ka jaunuzņēmuma mātes vai meitas sabiedrība atbilst Likuma 4. panta otrajā daļā noteiktajiem kritērijiem, ja agrīnas stadijas riska kapitāla ieguldījums veikts saistītajā sabiedrībā;c) **6.punkts** paredz veikt grozījumus **MK noteikumu Nr. 74 3.3.apakšpunktā,** ņemot vērā, ka agrīnas stadijas riska kapitāla ieguldījums var būt faktiski veikts ne vien jaunuzņēmumā, bet tā mātes vai meitas sabiedrībā.3) Saskaņā ar EM veikto Pētījumu aptuveni ceturtā daļa no jaunuzņēmumu īpašniekiem nav piesaistījuši ārējo finansējumu un 10% un tuvākā nākotnē to netaisās to darīt. Grozījumu likumā 4.pantā paredz iespēju šādiem jaunuzņēmumiem, kas atbilst Likumā noteiktajai jaunuzņēmuma definīcijai “kapitālsabiedrība ar strauju izaugsmes potenciālu, kas nodarbojas ar inovatīvu un mērogojamu produktu vai pakalpojumu attīstību” , bet nav saņēmuši agrīnās stadijas riska kapitāla ieguldījumu, pieteikties atbalsta programmām, ja iesniedz informāciju, kas apliecina inovatīva produkta izstrādi, ražošanu vai attīstību. Lai pārliecinātos par minēto uzņēmumu atbilstību jaunuzņēmuma būtībai, programmas administrējošā iestāde - Latvijas Investīciju un attīstības aģentūra (turpmāk – LIAA) - var pieprasīt ekspertu atzinumu jaunuzņēmumus pārstāvošajām organizācijām (piemēram, Latvijas jaunuzņēmumu asociācijas “Startin.lv”, Latvijas Biznesa eņģeļu tīkla “LatBan”, Latvijas Privātās un Riska kapitāla asociācijas, riska kapitāla fondu pārvaldniekiem, kā arī ārvalstu analogām organizācijām, ja jaunuzņēmums darbojas vai agrīnas stadijas riska kapitāla ieguldījumu saņēmis ārpus Latvijas), kas specializējas šādu uzņēmumu finansēšanā, konsultēšanā un atbalstīšanā, vai minētais uzņēmums atbilst jaunuzņēmuma definējumam. Minētos apliecinājuma dokumentus, kas pierāda augstāk minētos kritērijus, jaunuzņēmums iesniedz kopā ar pieteikumu. Atbalsts tiks piešķirts tikai gadījumos, ja no iesniegtās informācijas vai organizāciju atzinumiem tiks gūta pietekoša pārliecība, ka jaunuzņēmums atbilst Likuma 1.panta 5.punktam. Līdz ar to **Noteikumu projekta 3.punkts** (attiecībā uz MK noteikumu Nr. 74 papildināšanu ar 3.1.12 apakšpunktu) un **10.punkts nosaka iespēju LIAA pieprasīt no jaunuzņēmumus pārstāvošajām organizācijām par jaunuzņēmuma atbilstību** Likuma 1. panta 5. punktā noteiktajām prasībām. Proti, ņemot vērā to, ka Likuma 5.punkts pēc būtības sevī ietver atbilstību tai skaitā Likuma 4.punktam (jaunuzņēmuma pamatdarbība tai skaitā ir saistīta ar inovatīvu produktu izstrādi, ražošanu vai attīstību, kura raksturojums ietverts Likuma 4.punktā), Noteikumu projekta 3.1.12.apakšpunkts paredz pienākumu jaunuzņēmumam iesniegt atzinumu no jaunuzņēmumus pārstāvošajām organizācijām, kurā tās pamato jaunuzņēmuma atbilstību Likuma 1.panta 4. un 5.punktam. Šādā gadījumā samaksu, ja tādu noteiks jaunuzņēmumu pārstāvošā organizācija par atzinuma sniegšanu, segs pats jaunuzņēmums. Ņemot vērā to, ka Likuma 15.panta otrās daļas 5.punkts paredz tiesības Komisijai pieprasīt no jaunuzņēmumus pārstāvošajām organizācijām atzinumu par jaunuzņēmuma atbilstību Likuma 1. panta 5. punkta prasībām, Noteikumu projekta 10.punkts par noteikumu papildināšanu ar 11.1 punktu paredz, ka atzinums ir pieprasāms par Likuma 1. panta 5. punkta prasībām. Vienlaikus, ņemot vērā Likuma 1.panta 4. un 5.punkta saistību (neizanalizējot inovatīvā produkta atbilstību Likuma 1.panta 4.punktā noteiktajam, nav iespējams izvērtēt jaunuzņēmuma atbilstību Likuma 5.punktā noteiktajam), atzinums no jaunuzņēmumus pārstāvošajām organizācijām saturēs izvērtējumu gan par jaunuzņēmumu, gan par inovatīvo produktu un no atzinuma Komisija būs spējīga pārliecināties par biznesa idejas attīstību.4) Noteikumu projekts precizē ar komercdarbības atbalstu saistītas tiesību normas:a) Ievērojot to, ka Likuma 9.panta trešā daļa paredz iespēju veikt atbalsta kumulēšanu un atbalsta sniedzējam ir nepieciešams pārliecināties par kumulēšanas normu korektu izpildi, Noteikumu projekta 3.punkts (attiecībā uz MK noteikumu Nr. 74 ar jaunu 3.1.12 apakšpunktu) nosaka, ka atbalsta kumulācijas gadījumā atbalsta saņēmējam ir jāiesniedz informācija par plānoto un piešķirto komercdarbības atbalstu par tām pašām attiecināmajām izmaksām, norādot atbalsta piešķiršanas datumu, atbalsta sniedzēju, atbalsta pasākumu un plānoto vai piešķirto atbalsta summu.b) Ņemot vērā, ka atbalsta programmas periodā ir iespējams piešķirt papildu atbalstu (papildu atbalsts – atbalsta programmas periodā piešķirts jauns atbalsta programmu atbalsts vai izmaiņas jau piešķirtajā atbalstā), Noteikumu projekta 7.punkts papildina MK noteikumus Nr. 74 ar 4.3.apakšpunktu, nosakot, ja jaunuzņēmums piesakās papildu atbalstam, tad vērtēšanas komisija no jauna izvērtē un pārbauda jaunuzņēmuma atbilstību *de minimis* atbalsta nosacījumiem.c) Ievērojot to, ka komercdarbības atbalsts, kas sniegts saskaņā ar Komisijas 2013. gada 18.decembra Regulu (ES) Nr.1407/2013 par Līguma par Eiropas Savienības darbību 107. un 108.panta piemērošanu de minimis atbalstam (turpmāk – Komisijas regula Nr.1407/2013) ir atgūstams arī tad, ja Komisijas regulas Nr.1407/2013 pārkāpumu pieļāvis, piemēram, atbalsta sniedzējs, **noteikumu projekta 11.punkts paredz redakcionālu precizējumu MK noteikumu Nr.74 27.punktā**.5) Veikti tehniski grozījumi MK noteikumu 6.5. apakšpunktā, lai nodrošinātu nepārprotamu normas interpretāciju, kā arī 9.punktā precizēta LIAA elektroniskā pasta adrese.6) Ņemot vērā, ka Grozījumi likumā paredz izslēgt no Jaunuzņēmumu darbības atbalsta likuma vairākus kvalifikācijas kritērijus, līdz ar to precizēta informācija un apliecinājumi, kurus jaunuzņēmums iesniedz, piesakoties atbalsta programmām. **Tādejādi Noteikumu projekta 12.-15. punkti precizē MK noteikumu Nr. 74 1.pielikumā ietvertās normas:**a)ņemot vērā, ka no Likuma tiek svītrota norma, kas paredz iesniegt informāciju, kas apliecina jaunuzņēmuma atbilstību Likuma 4. panta 8. punktā noteiktajām inovācijas pazīmēm attiecīgi precizēts 1.pielikuma 1.10 apakšpunkts (Noteikumu projekta 12.punkts);b) redakcionāli precizēts 1.pielikuma 3.punkts (Noteikumu projekta 13.punkts);c) Ievērojot Ministru kabineta 2018. gada 21. novembra noteikumu Nr. 715 "Noteikumi par *de minimis* atbalsta uzskaites un piešķiršanas kārtību un *de minimis* atbalsta uzskaites veidlapu paraugiem" 21.punktā noteikto, 1.pielikuma 4.punkts papildināts ar aili, kurā atbalsta pretendentam būs iespējams norādīt *de minimis* atbalsta uzskaites sistēmā aizpildītās veidlapas ID numuru, d) svītroti nepieciešamie apliecinājumi, kas izslēgti no Likuma (5.1., 5.2., 5.3, 5.8 apakšpunkti), izsakot 5.punktu jaunā redakcijā (Noteikumu projekta 15.punkts).Izmaiņas Jaunuzņēmumu atbalsta programmu pieteikšanas un administrēšanas kārtībā tiek piemērotas no Noteikumu projekta spēkā stāšanās brīža. Minētie grozījumi neietekmēs jau esošos pieteikumus jaunuzņēmumu atbalsta programmās, t.sk. par ietekmi uz darbības programmas “Izaugsme un nodarbinātība” 1.2.1. specifiskā atbalsta mērķa “Palielināt privātā sektora investīcijas P&A” 1.2.1.2. pasākumu “Atbalsts tehnoloģiju pārneses sistēmas pilnveidošanai”, ņemot vērā, ka minētie grozījumi, ievērojot tiesiskās paļāvības principu, būs piemērojami no to spēkā stāšanās. |
| 3. | Projekta izstrādē iesaistītās institūcijas un publiskās personas kapitālsabiedrības | Ekonomikas ministrija, Latvijas Investīciju un attīstības aģentūra. |
| 4. | Cita informācija | Nav  |
|  |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Noteikumu projekta mērķa grupa ir jaunuzņēmumi, un saskaņā ar EM pasūtītā pētījuma rezultātiem Latvijā uz 2018.gada beigām darbojas aptuveni 350 jaunuzņēmumi, kā arī investori, kas veic ieguldījumus jaunuzņēmumos agrīnās stadijās.  |
| 2. | Tiesiskā regulējuma ietekme uz tautsaimniecību un administratīvo slogu | Noteikumu projekts neparedz ietekmi uz administratīvo slogu. Noteikumu projekts paredz pozitīvu ietekmi uz tautsaimniecību, jo veicinās jaunuzņēmumu veidošanos.  |
| 3. | Administratīvo izmaksu monetārs novērtējums | **Noteikumu projektam nav papildus ietekmes uz LIAA administratīvo slogu un tam nav papildus monetāras ietekme**s, ņemot vērā, ka Jaunuzņēmumu darbības atbalsta likuma 4.panta pirmās daļas 1.punkta b) apakšpunktā minēto uzņēmumu skaits būs salīdzinoši neliels. Minētās funkcijas tiks īstenotas esošo resursu ietvaros un neprasa papildus resursus. Jaunuzņēmumu darbības atbalsta likuma 4.pants ir papildināts ar otro daļu, kas paredz iespēju saņemt nodokļu atlaides Latvijā, par ieguldījumu, kas veikts meitas uzņēmumā ārvalstīs. Tādējādi, Komisijai atbilstoši Jaunuzņēmumu darbības atbalsta likuma 4.panta otrajai daļai papildus jāvērtē arī šī meitas uzņēmuma atbilstības nosacījumi. Tiek paredzēts, ka atbalstam nodokļu atvieglojumam līdz 2021.gada beigām varētu kvalificēties 15 un atbalstam augsti kvalificētu darbinieku piesaistei vēl vismaz 15 jaunuzņēmumumi, no kuriem līdz 10 varētu tikt attiecināti Likuma 4.panta otrajā daļā noteiktie kritēriji. Līdz ar to uzņēmumu un to vērtēšanai jāpatērē vidēji 10 cilvēkdienas gadā, kas kopumā veidotu 3600 EUR gadā.Vienlaikus, ņemot vērā, ka tiek izslēgti vairāki ierobežojošie kritēriji, kā arī tas, ka riska kapitāla ieguldījumu var veikt nevis pašā jaunuzņēmumā, bet tā mātes vai meitas uzņēmumā jebkurā ārvalstī, palielināsies administratīvais slogs Valsts ieņēmumu dienestam, jo būs jāveic papildus darbības, lai novērstu nodokļu optimizācijas risku. |
| 4. | Atbilstības izmaksu monetārs novērtējums | Projekts šo jomu neskar  |
| 5. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |
|  **IV. Tiesību akta projekta ietekme uz spēkā esošo tiesību normu sistēmu** |
| 1. | Nepieciešamie saistītie tiesību aktu projekti | Izmaiņas Jaunuzņēmumu atbalsta programmu pieteikšanas un administrēšanas kārtībā tiek piemērotas no Noteikumu projekta spēkā stāšanās brīža. |
| 2. | Atbildīgā institūcija | Ekonomikas ministrija |
| 3. | Cita informācija | Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar |

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
|

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Noteikumu projekts izstrādāts konsultējoties ar jaunuzņēmumu un riska kapitāla jomas ekspertiem ar mērķi pielāgot likuma normas reālajai nozares praksei un ņemot vērā darījumu specifiku un apjomu.  |
| 2. | Sabiedrības līdzdalība projekta izstrādē | Noteikumu projekts ir izstrādāts, ņemot vērā jaunuzņēmumus pārstāvošo organizāciju priekšlikumus, vienlaikus projekts 30.04.2020 – 14.05.2020 ievietots EM tīmekļa vietnē sabiedriskai apspriešanai. |
| 3. | Sabiedrības līdzdalības rezultāti |  |
| 4. | Cita informācija | Nav. |

 |
|  |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Ekonomikas ministrija, Latvijas Investīciju un attīstības aģentūra. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem. | Ministru kabineta noteikumu projekta izpilde tiks nodrošināta Ekonomikas ministrijas un Latvijas Investīciju un attīstības aģentūras esošo funkciju ietvaros. |
| 3. | Cita informācija | Nav |

**Iesniedzējs:**

**Ekonomikas ministrs J.Vitenbergs**

**Vīza**

**Ekonomikas ministrijas**

**valsts sekretārs E.Valantis**

1. SIA “Gateway Baltic” pētījums “Latvijas jaunuzņēmumu ekosistēmas novērtēšana, pašreizējā stāvokļa identificēšana un uz tās balstītu priekšlikumu izstrāde”, kas sagatavots saskaņā ar iepirkuma “Latvijas jaunuzņēmumu ekosistēmas novērtēšana, pašreizējā stāvokļa identificēšana un uz tās balstītu priekšlikumu izstrāde”. Pieejams: <https://em.gov.lv/files/attachments/2019-03-27_11_46_18_Jaunuznemumu_petijums.pdf> [↑](#footnote-ref-2)